Legal Document

Category: 326

Text:
9. ΝΟΜΟΘΕΤ. ΔΙΑΤΑΓΜΑ υπ’ αριθ. 3064 της 6/9 Οκτ. 1954 (ΦΕΚ Α΄ 239)  Περί τροποποιήσεως και συμπληρώσεως του υπ’ αριθ. 2342/26.3.1953 Νόμου «περί ιεραρχίας, προαγωγών και καταστάσεων των μονίμων Υπαξιωματικών της Β.Α.»  Άρθρ.1-5.(Τροποποιούνται τα άρθρ. 5,, 6,, 7, 10, 12, 13, 14, 15, 16, 17, 18, 19, 24 και 34 του Νόμ. 2342/1953). Μεταβατική διάταξις Άρθρ.6.-1.Εξαιρετικώς κατά την πρώτην εφαρμογήν του παρόντος δύνανται να συνταχθώσι συμπληρωματικώς πίνακες προακτέων και στασίμων Υπαξ/κών υποβαλλομένων προς τούτο προτάσεων υπό των Μονάδων ιεραρχικώς και εντός μηνός από της δημοσιεύσεως του παρόντος δια τους συμπληρούντας χρόνον προαγωγής μετά την 1ην Ιουλίου τρέχοντος έτους και μέχρι τέλους Δεκεμβρίου του ιδίου έτους. 2.Όταν δια την πλήρωσιν χηρευούσης θέσεως φέρεται έχων σειράν Υπαξ/κός, εγγεγραμμένος εις τους πίνακας προακτέων, καθ’ ου όμως εκκρεμεί ποινική υπόθεσις ή παραπομπή εις Πειθαρχικόν Συμβούλιον, η θέσις αύτη παραμένει κενή, μέχρις    Σελ. 202(α) Τεύχος 550 – Σελ. 116 εξαλείψεως της κατά τ’ ανωτέρω εκκρεμότητος, οπότε ο Υπαξ/κός ούτος κρίνεται προς προαγωγήν εκ νέου κατά την διαδικασίαν της παρ. 8 του άρθρ. 6 του Νόμου, και εφ’ όσον κριθή προακτέος, προάγεται αναδρομικώς, αφ’ ης εδικαιούτο, αποκαθισταμένης της σειράς αρχαιότητός του, άλλως η θέσις καταλαμβάνεται υπό του έχοντος το δικαίωμα εγγεγραμμένου εις τους πίνακας προακτέων νεωτέρου του, της προαγωγής τούτου λογιζομένης αφ’ ης εδικαιούτο. 3.Εκ της εφαρμογής των διατάξεων του άρθρου μόνου του Νόμ. 2231/1952 και παρ. 4 άρθρ. 6 του Νόμ. 2297/1953 και δια της εν αυτοίς αναδρομικότητος της προαγωγής εν ουδεμιά περιπτώσει διαταράσσεται η εν τη επετηρίδι υφισταμένη σειρά αρχαιότητος. 4.Υπαξιωματικοί, Τεχνικοί προαχθέντες εις τον βαθμόν του Επισμηνίου, βάσει του άρθρ. 8 του Α.Ν. 1533/1950 «περί αναδιοργανώσεως του Τεχνικού Προσωπικού της Β.Αεροπορίας», λογίζονται, δι’ αποφάσεως του επί της Εθνικής Αμύνης Υπουργού, ως προαχθέντες εις τον βαθμόν τούτον, αφ’ ης συνεπλήρωσαν τον κατά το άρθρ. 5 του Νόμ. 2342/1953 «περί ιεραρχίας, προαγωγών και καταστάσεων των μονίμων Υπαξιωματικών της Β.Αεροπορίας» απαιτούμενον προς προαγωγήν χρόνον. Άρθρ.7.-Επιτρέπεται, όπως δια Β.Δ/τος, εφ’ άπαξ εκδοθησομένου τη προτάσει του επί της Εθνικής Αμύνης Υπουργού, κωδικοποιηθώσιν εις ενιαίον κείμενον αι διατάξεις του Νόμ. 2342/1953, ως τροποποιούνται, αντικαθίστανται και συμπληρούνται δια του παρόντος. Κατά την κωδικοποίησιν ταύτην, ήτις θα φέρη τον τίτλον «Κωδ. Νόμ. υπ’ αριθ. 2342/1953 «περί ιεραρχίας, προαγωγών και καταστάσεων των μονίμων Υπαξιωματικών της Β.Αεροπορίας», επιτρέπεται η αλλαγή της σειράς των άρθρων και πάσα άλλη αναγκαία μεταβολή της κατατάξεως της ύλης ή φραστική τοιαύτη, άνευ βλάβης του περιεχομένου των διατάξεων. Άρθρ.8.-Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως. Δια της παρ. δ΄ του άρθρ. 55 Ν.Δ. 445/1974 (τόμ. 36 σελ. 266,27) κατηργήθησαν αι διατάξεις του ανωτ. Ν.Δ. 3064/54, αι αφορώσαι αντικείμενα ρυθμιζόμενα υπό του Ν.Δ. 445/1974.      Υπαξιωματικοί Αεροπορίας 38.Β.ζ.9   201